REGOLAMENT TAL-KUNSILL (KE) Nru 1786/2004
ta' l-14 ta' Ottubru 2004
li jħassar ir-Regolament (KE) Nru 3274/93 li jipprevjeni l-provvista ta' ċerti merkanziji u servizzi lill-Libja
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 60 u 301 tiegħu,
Wara li kkunsidra l-Posizzjoni Komuni tal-Kunsill 2004/…/PESK ta' l- ta' Ottubru 2004 dwar it-tneħħija ta' miżuri restrittivi kontra l-Libja (1),
Wara li kkunsidra l-proposta mill-Kummissjoni,
Billi:
(1)
Fit-12 ta' Settembru 2003 il-Kunsill tas-Sigurta tan-Nazzjonijiet Uniti (UNSC), waqt li aġixxa taħt Kapitolu VII tal-Karta tan-Nazzjonijiet Uniti, iddeċieda fir-Riżoluzzjoni 1506 (2003) tiegħu li miżuri imposti mill-paragrafi 4, 5 u 6 tar-Riżoluzzjoni 748(1992) tiegħu, u l-paragrafi 3, 4, 5, 6 u 7 tar-Riżoluzzjoni 883(1993) tiegħu għandhom jitneħħew minn dik id-data.
(2)
Il-miżuri imposti mil-paragrafi 4 u 5 tar-Riżoluzzjoni 748 (1992) u mill-paragrafi 3, 4, 5 u 6 tar-Riżoluzzjoni 883 (1993) ġew implimentati fil-Komunità permezz tar-Regolament tal-Kunsill (KE) Nru 3274/93 tad-29 ta' Novembru 1993 li jippreveni l-provvista ta' ċerti merkanzija u servizzi lill-Libja (2). L-applikazzjoni tar-Regolament (KE) Nru 3274/93 ġiet sospiża mir-Regolament (KE) Nru 836/99 (3).
(3)
Ir-Regolament (KE) Nu 3274/94 għandu għalhekk jiġi mħassar.
(4)
Il-miżuri provduti fil-paragrafu 8 tar-Riżoluzzjoni tal-UNSC 883(1993), li ma tneħħewx permezz tar-Riżoluzzjoni 1506(2003), ġew implimentati fil-Komunità permezz tar- Regolament tal-Kunsill (KE) Nru 3275/93 (4), li għalhekk għandhu jibqa' fis-seħħ,
ADOTTA DAN IR-REGOLAMENT:
Artikolu 1
Ir-Regolament (KE) Nru 3274/93 hu permezz ta' dan mħassar.
Artikolu 2
Ir-Regolament tal-Kunsill (KE) Nru 3275/93 għandu jibqa' fis-seħħ. Ir-referenza għandha għall-Posizzjoni Komuni tat-22 ta' Novembru 1993 fil-preambolu ta' dak ir-Regolament għandha tinqara bħala referenza għal Posizzjoni Komuni 2004/…/PESK.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar il-14 ta' Ottubru 2004.